L-atturi Randell Pace u Chanelle Cardona llum qed jiċċelebraw l-ewwel San Valentinu flimkien bħala koppja. Huma ltaqgħu fuq is-sett tas-serje Ulied il-Lejl li xxandret bejn Ottubru u Diċembru li għadda u li se tkompli minn April il-ġej. F'intervista ma' newsbook.com.mt l-atturi li jinterpretaw lil Ġorġa u lil Lippu jiżvelaw li l-atturi fuq is-sett tas-serje ndunaw qabilhom li kienu miġbuda lejn xulxin u saħansitra kienu qed jilagħbu l-imħatri bejniethom. Kien mill-ewwel konversazzjoni twila li huma kellhom li ndunaw li kienu maħluqa għal xulxin. Chanelle tgħid li kienet tammira l-enerġija ta' Rendall meta kien imur fuq is-sett tas-serje Ulied il-Lejl filwaqt li Rendall mill-ewwel laqtitu kemm Chanelle kienet matura. L-ewwel bewsa li taw lil xulxin kien waqt l-audition tas-sensiela Ulied il-Lejl imbagħad l-ewwel bewsa tagħhom bħala koppja tawha l-Belt Valletta. Rendall jgħid li ma jibdew xejn f'Chanelle filwaqt li t-tfajla tgħid li kieku tista' tibdel xi ħaġa f'Rendall tklun biex ma joqgħodx imaqdar lilu nnifsu. Kif se jkunu qed iqattgħu l-ewwel Jum San Valentinu tagħhom flimkien bħala kopja? "Il-kumpanija ta' xulxin hi biżżejjed għalina," tgħid Chanelle filwaqt li Rendall iżid jgħid li "Naħseb m'għandux għalfejn jasal San Valentinu biex ikollna ġurnata speċjali flimkien". Ara l-intervista sħiħa ma' Rendall Pace u Chanelle Cardona: KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook